Lav et referat af nedenstående tekst:

Tekst:
Det er ikke blot mange handlende, der tilsyneladende har svært ved at finde en parkeringsplads i Aalborg midtby – også håndværkere, der skal servicere butikkerne og private i byens centrum, er voldsomt udfordret. Det oplyser organisationen Tekniq, der er arbejdsgiver –og erhvervsorganisation for installationsbranchen og en del af Dansk Arbejdsgiverforening, hvor det er den fjerdestørste organisation og den næststørste aktør i byggebranchen. - Ofte kan vores medarbejdere bruge halve timer på at finde en p-plads, hvorefter montørerne må slæbe værktøj og materialer den lange vej hen til kunderne, lyder det fra  Per Møller Christensen, der er formand for Tekniq i Nordjylland. Og så opstår problemstillingen: Hvem skal betale, når der løber ekstra arbejdslønninger, fordi håndværkerne har svært ved at finde parkeringspladser i Aalborg midtby? - Det giver en helt konkret udfordring, når fakturaen skal skrives. For hvem skal egentlig betale? Er det kunden, der må acceptere, at parkeringsjagten er en del af håndværkernes arbejdstid? Eller er det det besøgende firma, som må tage tabet, lyder det spørgende fra organisationen, der appellerer til Aalborg Kommune og efterlyser akut en løsning. - Der er med andre ord brug for, at Aalborg Kommune sætter aktivt ind for at forbedre parkeringsmulighederne i midtbyen. Det er en forudsætning, hvis vi fremadrettet vil have et både levende og varieret forretningsliv i Aalborg, hvor der også er plads til de håndværkere, som er med til at vedligeholde og forny byen, mener den regionale formand Per Møller Christensen.

Referat:
Hvem skal betale, når der løber ekstra arbejdslønninger, fordi håndværkerne har svært ved at finde parkeringspladser i Aalborg midtby? Det spørgsmål stiller Tekniq Aalborg Kommune.